BM ดีดบวก 4% ลุ้นผลงาน Q4 สดใส ดันรายได้ปี 65 นิวไฮ 1.3 พันลบ.
BM เด้ง 4% จับตาผลงานไตรมาส 4/65 สดใส ตุนแบ็กล็อกแน่น 600 ล้านบาท ดันรายได้รวมปี 65 เติบโต ”นิวไฮ” ที่ระดับ 1.3 พันลบ.
BM เด้ง 4% จับตาผลงานไตรมาส 4/65 สดใส ตุนแบ็กล็อกแน่น 600 ล้านบาท ดันรายได้รวมปี 65 เติบโต ”นิวไฮ” ที่ระดับ 1.3 พันลบ.
23 ธ.ค. 2565

ผู้สื่อข่าวรายงานว่า วันนี้ (23 ธ.ค.65) ราคาหุ้น บริษัท บางกอกชีทเม็ททัล จำกัด (มหาชน) หรือ BM ณ เวลา 10:10 น. อยู่ที่ระดับ 4.54 บาท บวก 0.18 บาท หรือ 4.13% สูงสุดที่ระดับ 4.56 บาท ต่ำสุดที่ระดับ 4.48 บาท ด้วยมูลค่าการซื้อขาย 18.55 ล้านบาท

นายธีรวัต อมรธาตรี กรรมการผู้จัดการ BM เปิดเผยว่า ผลงานไตรมาส 4/65 คาดจะเติบโตต่อเนื่อง โดยเฉพาะกลุ่มรางและท่อร้อยสายไฟฟ้า ที่ได้รับอานิสงส์การเดินหน้าโครงการภาครัฐและเอกชน อย่าง รถไฟฟ้า ฯลฯ ถ้วนทำให้ปริมาณงานเข้าสู่ระบบมากขึ้น ขณะที่ กลุ่มตู้สื่อสาร ตู้ไฟฟ้าตู้โลหะ ตู้ควบคุมไฟฟ้า บริษัทก็ได้ลูกค้าใหม่ๆ มากขึ้น
พร้อมมั่นใจรายได้รวมปี 65 จะทำนิวไฮแตะ 1.3 พันล้านบาท หรือเติบโต 20% จากปีก่อน จากการรับรู้รายได้มูลค่างานในมือ (Backlog) ที่ 500-600 ล้านบาท ส่วนในปี 66 คาดรายได้รวมจะทำนิวไฮต่อเนื่องที่ 1.6 พันล้านบาท โดยธุรกิจเฟอร์นิเจอร์ในไตรมาส 1/66 นี้ จะมีส่งมอบไปยัง USA ราว 250 ตู้คอนเทนเนอร์ หรือ 200 ล้านบาท และอยู่ระหว่างเจรจาเพื่อรับออเดอร์ใหม่ๆ ต่อเนื่อง